Настоящите общи условия, уреждат отношенията между “Ай енд Джи Иншурънс Брокерс” ООД,и местни физически и юридически лица, които могат да бъдат потребители и/или клиенти, които използвайки страницата на www.VsichkiZastrahovki.bg, в реално време възлагат на “Ай енд Джи Иншурънс Брокерс” ООД, да сключи от тяхно име и за тяхна сметка застрахователен договор.
"Брокер" - “Ай енд Джи Иншурънс Брокерс” ООД
"Потребител" - всяко физическо и юридическо лице/а, посещаващо и ползващо услугите предоставяни на тази уеб страницата и нейното съдържание.
"Клиент" - всяко физическо и юридическо лице/а заявило желание да сключи застрахователен договор ползвайки уеб-страницата.
"Уеб-страница" - обособено място в световната Интернет мрежа, достъпно чрез своя унифициран адрес (URL), достъпно от домейна www.VsichkiZastrahovki.bg, съдържащо файлове и информация, относно услугата предоставяна от брокера.
www.VsichkiZastrahovki.bg – домейн собственост на „ВсичкиПромоции БГ“ ООД. Брокерът ползва страницата съгласно договор с „ВсичкиПромоции БГ“ ООД.
Поръчка" - Възлагане от потребителя към брокера за сключване на застрахователен договор
"Потвърждение на поръчката" - Съобщение до потребителя от страна на брокера, с което брокерът приема да извърши възложените му действия за сключване на застрахователен договор.
"Изпълнение на поръчката" - Сключване на застрахователен договор.
"Полица" - Договор за застраховка.
Във връзка с предоставянето на застрахователно- посреднически услуги от разстояние „Ай Енд Джи Иншурънс Брокерс“ ООД има установени търговски отношения с „ВсичкиПромоции БГ“ ООД. В качеството му на собственик на домейна www.VsichkiZastrahovki.bg „ВсичкиПромоции БГ“ ООД предоставя търговско пространство, представляващо обособенa страницa със собствен унифициран адрес, чрез която брокерът предлага услугите си на потребители.
Чрез тaзи уеб-страница “Ай енд Джи Иншурънс Брокерс” ООД предлага сключването на задължителна застраховка „Гражданска отговорност на автомобилистите”, чрез попълване на заявка, в избрано от потребителя застрахователна компания.
Цената на застраховката се определя съгласно тарифните условия на избраната от потребителя застрахователна компания. Застрахователната премия зависи от вида на превозното средство и начина на ползването му, профил на потребителя, срока за който се сключва застраховката и начина на плащане на застрахователната премия за всеки отделен случай.
Точната цена (вкл. данък от 2% върху застрахователните премии, вноски към Гаранционен и Осигурителен фонд, административни и други такси), разходите за доставка на застрахователната полица и реквизите към полицата, се визуализират след пълно и коректно попълване на всички изисквани данни и преди да потвърдите окончателно желанието си да закупите застраховката.
Предоставянето на услугата по застрахователно посредничество е свързана със сключване на договор за застраховка с избрана от потребителя застрахователн компания. По силата на договора за застраховка потребителят е длъжен да плати цената на застраховката - равна на записаната по полицата застрахователна премия.
Офертата е валидна към датата на получаването и от потребителя, освен ако в нея не е посочен различен срок на валидност.
Поръчаните чрез уебсайта застраховки се заплащат в брой на куриера доставящ полицата на клиента.
Сключване, срок и прекратяване на договор с “Ай енд Джи Иншурънс Брокерс” ООД
Чрез онлайн поръчка за издаване на застраховка на сайта www.VsichkiZastrahovki.bg , потребителят сключва договор за предоставяне на финансова услуга от разстояние с “Ай енд Джи Иншурънс Брокерс” ООД съгласно Закона за предоставяне на финансови услуги от разстояние. По силата на този договор потребителят възлага на “Ай енд Джи Иншурънс Брокерс” ООД да сключи от негово име и за негова сметка договор за застраховка при условия и със застрахователна компания, избрана от потребителя. За сключването на договора с Брокерът не се изисква регистрация на потребителя за използване на сайта.
Договорът с “Ай енд Джи Иншурънс Брокерс” ООД се счита сключен от датата на подаване на електронна поръчка от потребителя за доставка на застраховка чрез сайта www.VsichkiZastrahovki.bg. Договорът се сключва за конкретна подадена от потребителя поръчка и се прекратява с изпълнението на задължението на Брокера да достави застрахователната полица, квитанции, стикери и всички реквизити към полицата и заплащане на цената и (дължимата премия) от клиента.
Само потребител – физическо лице, което действа извън рамките на своята търговска или професионална дейност, има право да се откаже от договора с „Ай Енд Джи Иншурънс Брокерс“ ООД, на основание чл.12, ал.1 от Закона за предоставяне на финансови услуги от разстояние, в 14 дневен срок от подаване на електронната поръчка през сайта www.VsichkiZastrahovki.bg. Клиента следва да изпрати писмено уведомление до Брокера на адрес: гр. София, бул. „България“ №118, заедно с всички получени документи (застрахователна полица, сертификата „Зелена карта“ и знака, издаден от Гаранционния фонд).
При желание за отказ на поръчката от потребителите, които имат право на това, в същия 14 дневен срок от изпращането и е необходимо потребителят да уведоми “Ай енд Джи Иншурънс Брокерс” ООД на телефон 0800 20 300, или на имейл office@iandgbrokers.com.
В този случай ако е възможно Брокерът анулира издадената полица без потребителя да дължи каквито и да било такси или разноски. Ако полицата, която потребителя е поръчал, е издадена и влязла в сила преди получаване на уведомлението за отказ от Брокера, то потребителя е длъжен да се обърне към застрахователната компания за анулиране на застрахователната полица. Застрахователното дружество има право да удържи за срока, през който е действала застрахователната полица, дължимата застрахователна премия от платената от потребителя сума при сключване на застраховката.
След изтичане на този 14 дневен срок, в случай че искате да прекратите сключения чрез “Ай енд Джи Иншурънс Брокерс” ООД застрахователен договор, трябва да се обърнете директно към застрахователното дружество, което е издало полицата ви.
Брокера предоставя услугата при желание и след изрично искане от страна на потребителя.
Потребителят на услугата, предлагана чрез този сайт, се задължава да предоставите пълна, вярна и точна информация при попълване на данните в електронната поръчка, и декларирара, че е уведомен, че от това зависи валидността и действието на сключения чрез посредническата услуга, предоставяна от Брокера, застрахователен договор. Потребителят на сайта е длъжен да предостави коректно и точно личните си данни или данните на юридическото лице, чиито интереси са предмет на застраховане, въз основа на които Брокерът може да извърши идентификация съгласно вътрешните си правила по ЗМСИП.
Попълнените от потребителя данни имат декларативен характер по отношение на тяхната достоверност
Брокера предоставя оферта след получаване на запитване, съгласно посочените от потребителя данни.
В зависимост от избора на потребителя, за сключване на застраховката брокерът може да изиска от потребителя да предостави допълнителни данни, копие на свидетелство за регистрация на превозното средство, документ за придобиване, фактура, договор или друг документ, съдържащ фактическа информация за обекта на застраховане или застрахованото/ните лице/а.
Права и задължения на “Ай енд Джи Иншурънс Брокерс” ООД
При сключване на договор с Брокера чрез използването на сайта www.VsichkiZastrahovki.bg потребителя на база предоставената в сайта информация сам избира застраховката, която е най-подходяща с оглед неговите нужди.
Брокерът има право временно да ограничи или преустанови предоставянето на услугата за поръчка на застраховка през този сайта www.VsichkiZastrahovki.bg, с оглед повишаване качеството на услугите.
Брокерът не гарантира, че достъпът до сайта www.VsichkiZastrahovki.bg ще бъде непрекъсваем, навременен, сигурен и свободен от грешки, доколкото това е извън неговите възможности, контрол и воля и не носи отговорност за непредоставяне на достъп до сайта, както и за необработването или ненавременното обработване на електронните поръчки при настъпване на обстоятелства извън неговия контрол.
“Ай енд Джи Иншурънс Брокерс” ООД не носи отговорност за пълнотата, точността, надеждността и приложимостта на публикуваната информация на сайта www.VsichkiZastrahovki.bg, нито за своевременната му актуализация, не носи отговорност за допуснати грешки, непълноти или загуба на информация на уебсайта.
“Ай енд Джи Иншурънс Брокерс” ООД не предоставя професионален съвет или мнение по въпрос или проблем с публикуваната на сайта www.VsichkiZastrahovki.bg информация. Също така никой от Брокера, или от неговите управители или служители няма да бъде отговорен за вреди, произтичащи от или във връзка с използването на този уебсайт или информацията на него.
Сайта www.VsichkiZastrahovki.bgможе да съдържа връзки към други интернет страници. Брокерът не носи отговорност за информацията, която се съдържа на други страници, нито за вреди, произтичащи от тяхното съдържание или поддържане, нито за защитата на личните данни на такива страници. Наличието на връзки към други интернет страници НЕ означава, че “Ай енд Джи Иншурънс Брокерс” ООД отговаря или гарантира за съдържанието на същите.
Брокерът има правото по всяко време без ограничение и без предизвестие да променя съдържанието на този сайта www.VsichkiZastrahovki.bgи на тези Условия за ползване или да ограничава или прекратява достъпа на потребителите до него. Всяко изменение на тези Условия ще бъде обявявано на сайта www.VsichkiZastrahovki.bgи продължавайки да използвате уебсайта след обявяването на такава промяна, Вие потвърждавате, че сте съгласни да бъдете обвързани от така променените Условия за ползване.
При съмнение в достоверността на информацията в сайта www.VsichkiZastrahovki.bg, съветваме да потърсите потвърждение, свързвайки се директно с Брокера на 0800 20 300.
Потребителят има право да се откаже от сключения договор на основание чл. 12 от Закона за предоставяне на финансови услуги от разстояние.
Ако правото на отказ бъде упражнено след доставката на полицата, потребителят е длъжен да възстанови на брокера разхода за куриерска услуга от 4,90 лв.
Страницата е собственост и се контролира от „ВсичкиПромоции БГ“ ООД. „ВсичкиПромоции БГ“ ООД има собствена политика по отношение на поверителността и личните данни.
Брокерът ползва страницата, въз основа на договор с „ВсичкиПромоции БГ“ ООД. Това споразумение не предвижда предоставяне на лични данни, предоставени от потребителя на брокера, във връзка с предлаганите от него услуги на „ВсичкиПромоции БГ“ ООД.
Брокерът ползва домейна и страницата на „ВсичкиПромоции БГ“ ООД, само за пренос на данни. Брокерът не съхранява данни, получени по повод на услугата, предлагана на www.VsichkiZastrahovki.bg, на сървъри и свързани домейни, които не са собственост и не се контролират от брокера.
Съдържание, авторски права и търговски марки
Всички текстове, графики, снимки, търговски марки, лога или компютърен код, съдържащи се на страницата (наричани общо „съдържание”), включително и не само: дизайн, визия и усещане, подредба на съдържанието са собственост, контролирани или лицензирани на брокера, негови контрагенти или „ВсичкиПромоции БГ“ ООД.
Доколкото това не противоречи на условията за ползване на страницата на www.VsichkiZastrahovki.bg, потребителят има право на достъп и използване на страницата за показване, сваляне, архивиране или принтиране на части от страницата само за лично и временно ползване.